Lilian Mosolainen

Lilian Mosolainen (sündinud 19. juunil 1961) on eesti maalikunstnik.
Ta lõpetas aastal 1980 Tartu Kunstikooli ja aastal 1991 Eesti Kunstiakadeemia maalikunsti eriala, töötanud õppejõuna nii Tallinna Ülikoolis kui ka Eesti Kunstiakadeemias ning annab praeguseni tunde Tallinna Kunstikoolis.
Lilian Mosolainenil on olnud 33 isikunäitust, samuti on ta osalenud arvukatel ülevaatenäitustel. Tema teoseid on Tartu Kunstimuuseumi kogus, Kumu kunstimuuseumi kogus, Margus Punabi erakogus jm. Alates 1992. aastast kuulub Lilian Mosolainen Eesti Kunstnike Liitu ja Eesti Maalikunstnike Liitu.
Viimased isikunäitused ja teosed väljendavad eksistentsiaalseid meeleolusid ja kätkevad eneses usulisi teemasid nagu näiteks: „Memento Mori“, „Paradiisilaps, su aeg on üürike“ ja „Madonna Dolorosa . Loomingu algaastal loodu aga peegeldub teemades ja pealkirjades: „Kahepalgeline“, „Mis värvi on armastus“ ning kunagine kolleeg Mirjam Peil on oma essees nimetanud neid teoseid tabavalt psühholoogiliseks aktimaaliks.
Esimeste ja viimaste maalide vahele jäävad teosed, mida võiks iseloomustada Jaan Elkeni sõnadega: „Lilian Mosolaineni vormiloome võttestik on aga nüüdismaali kontekstis siiani pretsedenditult unikaalne – kasutades mitmevärvilist, kohati lausa joonistuslikku pintslitööd, viitab ta kaasaegse figuraalse maalikunsti maalitehnilisele seotusele traditsioonidega.
Voogavalt dünaamilised ülemaalingud võimaldavad kunstnikul luua võimsaid figuraalseid arhetüüpe üksikinimeste seotusest, jõudes suure üldistusjõuga, lausa piibellike teemapüstitusteni.“
Mirjam Peil ja Tiiu Rebane: 
”Lilian Mosolainen tuli Eesti kunstiellu 1980. aastate lõpu uusekspressionismi lainega Rühm T algtuumikus, tuues eesti kunsti tagasi jõulise animismi ja erootika, mille varasemad manifestatsioonid olid olulisel kohal Noor-Eesti liikumise aegadel.”
Mirjam Peil: 
”Kui tema kaasvõitlejatele jäi ekspressionism vaid üheks etapiks, siis Lilian Mosolaineni on panustamine intensiivsele väljenduslikkusele ning emotsionaalsusele jäänud saatma läbi kogu senise loometee. Kunstniku maalide kahestunud struktuurile, teineteist täiendavale ning avavale, näiliselt sõltumatutele joonise ja värvi dialoogidele on tähelepanu juhtinud paljud kunstiloolased.”
Lilian Mosolainen on Eesti maalikunstnik, kelle looming köidab vaatajat oma võimsa emotsionaalsuse ja kordumatu stiiliga. Tema kunst paistab silma intensiivse väljenduslikkuse, julge värvipaleti ja voolava pintslikäsitlusega, ühendades need meisterliku joonistusoskuse ning tugeva kompositsioonitunnetusega. 
Lilian Mosolaineni tööde iseloom on ühtaegu kirglik ja mõtisklev – lõuenditele kantud kujundid jutustavad sügavaid lugusid elust, inimeseks olemisest ja hingelisest teekonnast. Igas pintslitõmbes on tunda kunstniku siirast kirge ning teoste tunnetus kandub vaatajani, luues emotsionaalse sideme juba esimesest pilgust
Lilian Mosolaineni maalid – emotsionaalsed ja lummavad meistriteosed, mis jutustavad lugusid
Lilian Mosolaineni maalid eristuvad oma ainulaadse tasakaalu poolest detailitäpsuse ja ekspressiivsuse vahel.
Tema teosed ühendavad realistlikult kujutatud figuurid ja sümbolid julgete värvilaikude ning dünaamilise, kihilise maalimistehnikaga. Selline lähenemine annab maalidele erilise visuaalse sügavuse – iga kiht ja pintslitõmme lisab loole uue mõõtme, nii et avastamisrõõmu jätkub igal vaatamisel.
Need teosed haaravad vaataja kaasa oma lummusesse: tugev energia ja sügavam mõttesisu puudutavad hinge ning panevad sügavalt mõtisklema. Vaataja kogeb ühtaegu esteetilist naudingut rikkalikust värvi- ja vormimängust ning emotsionaalset elamust, mis jääb hinge pidama.